سُکرات ءُ آئی ءِ وانگجاہ
سُکرات ءِ وانگجاہ ءِ یک ھاسیں رھبندے بوتگ ءُ آ بوتگ سگ ءُ اوپار کنگ۔ 
آیاں وت ماں وتی لیکہ ءُ دیدانک گوں سگ ءُ اوپار گوش داشتگ اَنت، ھر چینچک مزنیں جیڑہ ءُ باوستے بوتگ آ وت ماں وت ءَ نہ اڑ اِتگ اَنت۔ 
سُکرات ءِ وانگجاہ ءِ رھبند بوتگ کہ اگاں ھرچ نودربرے ءَ چہ ھد ءَ گیش ترند گپ کتگ، یا دگر ئِے بد ءُ بُل کتگ یا بیھار داتگ ئِے یا مِڑگ ءِ جھد ئِے کتگ گڑا چوشیں نودربر ھما دمان ءَ چہ وانگجاہ ءَ در کنگ بوتگ۔
سکرات ءَ گْوشتگ کہ: اوپار چاگرد ءِ ساہ اِنت، وھدیکہ چاگرد ءَ اوپار کم بیت گڑا گپ ءُ تران ھم کم بیت ءُ وھدیکہ گپ ءُ تْران کم بیت گڑا ماں چاگرد ءَ بیمے کپ اِیت۔
گْوشتگ ئِے کہ: ناٹھی ءُ جیڑہ، منانک ءُ سرپدی دیگ وانندھانی کار اِنت، داں ھما وھد ءَ چاگرد دیمروئی کنت دانکہ اے کار وانندھانی دست ءَ اِنت۔
بلے وھدیکہ گپ ءُ باوست یا جیڑہ ءُ بگیری بے وانندھیں مردمانی دست ءَ آتک گڑا چاگرد لگانڈ ءُ بے رھبند بیت۔
گْوشتگ ئِے کہ:
داں ھما وھد ءَ کس وانندہ گْوشگ نہ بیت دانکہ آئی ءِ تہ ءَ سگ ءُ اوپار مہ بیت، ءُ داں ھما وھد ءَ کہ آ دست ءُ زبان ءِ دگری ءَ مہ زانت۔
(چہ اردو ءَ رجانک)
ایم شکاری ۔۔۔ 16/6/2019